Հայկական առաջին պետական նամականիշերը տպվեցին արդեն 1920 թ. սկզբին Chassepot տպագրատանը Փարիզում՝ Արշակ Ֆեթվաճյանի էսքիզների հիման վրա (նկարում): Տպագրված խմբաքանակը մեծ դժվարությամբ հասավ Երեւան 1920-ի նոյեմբերին: Բայց քանի որ երկրում պատերազմական ծանր վիճակ էր՝ այն պահեստավորվեց եւ այդպես էլ Առաջին հանրապետության օրոք չդրվեց շրջանառության մեջ: Սակայն նրանք համենայն դեպս հասցրեցին կատարել իրենց «առաքելությունը»` որպես ժամանակավոր փաստային նամականիշեր: Մինչ կտպագրվեին արդեն Սովետական Հայաստանի նամականիշերը՝ 1921 թ. կոմունիստական իշխանությունը շրջանառության մեջ դրեց այդ «փարիզյան» նամականիշերը՝ վրան դրոշմելով Սովետական Հայաստանի նորաստեղծ զինանշանը: